Poema-ki bay Agnia Barto

tradukten bay Anastasia

= Me kresi =

Me bu gwo jan: me kresi ya

Oltaim, pa kada ora.

On stul' en-sidi -

kresi ya,

sama al go a skola.

Me kresi al tra winda kan,

me kresi al habar en-jan,

fa-dey, fa-nocha - olosam.

Me kresi, kresi for ya.

In klas nu mah-klin olo,

walaa me kresi for ya.

Me pren jurnal in skola,

al lekti kresi for ya.

Al papa kupi nove shu,

bu kresi ta, me kresi pyu.

Talimer dai buhao fenshu,

me plaki-si bat kresi pyu

den pluv', den snega ya duran.

Me es kem mama yo pyu gran!

pa ruski

= Es tume traen winda =

Es kyete traen winda,

fa-nocha e fa-tume,

in kama fo swa selfa

den sonja me en-dumi.

Pa dom silensi vos ya,

bat faula en-gani,

in sonja may ye foxa

e iven berna flani.

Toy berna go ya tra shulin,

ta me pa handa gidi,

nu miti mucho berna-ki,

li shumi gro: ye madu-ki!

Ob ye fo oli basta?

Es ya gro-dolche pasta!

Den madu pai me pa pes gran,

bat berna brai ga turan,

sey bestia es savaje...

Fo klosi okos, mah swa mlan

Me bu pyu fa-kuraje.